《晚兴》
宋代·张九成

雨罢阴云过，绿苔生满斋。
清诗哦晚思，远兴动幽怀。
自恨无与适，谁云寡所谐。
茅檐有余爽，点滴在空阶。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。